**Klaipėdos r. pedagoginė psichologinė tarnyba**

 **SUDĖTINGO PEDAGOGINIO ATVEJO ANALIZĖ (supervizija)**

 **Sudėtingo pedagoginio atvejo analizė (toliau supervizija) skirta Ugdymo įstaigos Vaiko gerovės komisijos nariams ir pedagogams dirbantiems su specialiųjų ugdymosi poreikių turinčiais mokiniais.**

 **Supervizijos trukmė – 3 akad. val. Veikla nemokama.**

 **Supervizoriai – Klaipėdos r. pedagoginės psichologinės tarnybos spec. pedagogė V. Vaišvilaitė-Pranienė ir logopedė I. Krikščiūnienė (psichologė pagal poreikį ir galimybes).**

 **Supervizijos dalyviams bus išduodama Klaipėdos r. Švietimo centro pažyma apie dalyvavimą veikloje. Dalyviams, dalyvavusiems 2 supervizijų veikloje (6 akad. val.), bus išduodami Klaipėdos r. Švietimo centro pažymėjimai apie kvalifikacijos kėlimą.**

 **Supervizijos data bus derinama su ugdymo įstaigos administracija ir skelbiama Klaipėdos r. Švietimo skyriaus ir Švietimo centro mėnesio veiklos planuose.**

 **Veiklos apibūdinimas**

 **Supervizija** - tai profesinio konsultavimo metodas, skatinantis ir padedantis žmogui apmąstyti ir pagerinti savo darbinę veiklą.

 **Supervizija -** tai procesas, kurio metu sąveikauja supervizorius ir supervizuojamasis, taip

įgyvendinant supervizijos funkcijas: administracinę, švietimo ir pagalbos, ir siekiant, kad darbuotojas

efektyviai teiktų paslaugas klientams, jaustų pasitenkinimą savo darbu (Kadushin, 1985, 20).

Supervizorius yra neutralus asmuo, ateinantis į organizaciją. Jis nesusijęs jokiais hierarchiniais santykiais, todėl turi galimybę būti tiesus, atviras, skaidrus. Supervizijos tikslas - išgryninti situaciją ir parodyti ją supervizuojamajam, kad vėliau jis pats galėtų nuspręsti, kokį sprendimą priimti susiklosčiusioje situacijoje.

 Supervizoriai dirba kitaip nei organizacijų konsultantai ar auditoriai. Pastarieji visapusiškai ištiria organizaciją ir nustato jos tobulintinas sritis. Supervizijoje – dalyvaujantieji kartu su supervizoriumi patys analizuoja savo darbą, ji reflektuoja ir mokosi nustatyti savo darbo sunkumų priežastis, o kai jas nustato, tuomet patys ieško, kokiu būdu galima būtu tobulinti savo darbą. Taigi supervizijoje ne tik sprendžiamos aktualios darbinės problemos, bet ir mokomasi, kaip jas kartu spręsti. Supervizijoje visuomet yra mokymosi aspektas, todėl tai ugdomasis konsultavimas. O mokymosi procesas - visuomet ir asmens kvalifikacijos kėlimas: žmonės atvirai aptaria savo darbo problemas, jas analizuoja ir jas sprendžia, tobulėja.

Kadangi vienas esminiu supervizijos principu yra nuostata, kad niekas kitas taip gerai neišmano, kaip reikia tobulinti darbą, kaip tik tie žmonės, kurie patys jį dirba, reikia tik įgalinti juos tai daryti. Supervizorius ir yra tas įgalintojas.

 **Konfidencialumas** – bendradarbiaujant ir keičiantis informacija būtina laikytis asmens duomenų apsaugos reikalavimų. Visi dokumentai, esantys vaiko byloje, ir duomenys, susiję su vaiku ir asmeniniu gyvenimu yra konfidencialūs ir naudojami tik tiek, kiek tai būtina institucijoms atlikti pavestas funkcijas, užtikrinti vaiko teises ir teisėtus interesus.

 **PROGRAMA**

|  |  |
| --- | --- |
| **Nr.** | **Veiklos** |
| 1. | Probleminių klausimų aptarimai (klausimus iš anksto ( prieš 1 sav.) atsiųsti į PPT: \* klausimai spec. pedagogui ir logopedui; \* klausimai psichologui). |
| 2. | VGK komandinio ir pedagoginio darbo ypatumai. Asmens pedagoginio psichologinio vertinimo atvejų analizė (pasiruošti pristatyti ir aptarti sudėtingą atvejį(-jus) įstaigoje).  |
| 3. | Individualios PPT specialistų konsultacijos – pedagoginio psichologinio vertinimo ir kitais klausimais. |
| 4. | Darbo apibendrinimas – dalyvių grįžtamieji atsiliepimai.  |

Pristatydami savo atvejus atsakykite į klausimus: Ką žinote apie: šeimą, vaiko vystimąsi, sveikatą, mokymąsi ir elgesį. Su kokiomis problemomis susidūrėte anksčiau?  Kokios pagalbos ir  korekcijos priemonės buvo taikytos, kas pavyko ir kas ne? Kokia pagrindinė spręstina problema šiuo metu? Su kokia problema konkrečiai neišeina susitvarkyti? Kokios pagalbos norėtumėte iš mūsų?

Klaipėdos r. pedagoginė psichologinė tarnyba

P. Cvirkos g. 19, Gargždai
Tel. (8 46) 453 945

El. paštas  klrppt@gmail.com